ཐེངས་འདིའི་བྱེད་སྒོའི་བརྗོད་དོན་གཙོ་བོ་ནི་རྩ་ཁྲིམས་སློབ་སྦྱོང་བྱས་ནས་བྱ་སྤྱོད་གཅིག་གྱུར་དང་བོད་ཀྱི་ཁྲིམས་སྐྱོང་ཕུགས་འདུན་མཉམ་དུ་སྒྲུབ་ཅེས་པ་དེ་ཡིན།ཁྲིམས་འཛིན་ཐིང་དང་ལྗོངས་ཁྲིམས་ལུགས་ཁྱབ་གདལ་གཞུང་ལས་ཁང་གིས་གཙོ་གཉེར་བྱས་པ་དང་།སྤྱི་བདེ་ཐིང་དང་མི་སྤྱི་ཐིང་།སློབ་གསོ་ཐིང་སོགས་ཚན་པ་མང་པོ་མཉམ་དུ་ཞུགས་ཡོད།ལྗོངས་ཁྲིམས་ལུགས་ཁྱབ་གདལ་གཞུང་ལས་ཁང་གི་འགན་འཁུར་བས་གཞོན་ནུ་ལོ་ཆུང་ནི་མེས་རྒྱལ་གྱི་མ་འོངས་པ་དང་མི་རིགས་ཀྱི་རེ་བ་རེད།དེ་རིང་གི་བྱེད་སྒོའི་ཐོག་གཙོ་བོ་ཁྲིམས་ལུགས་འཆད་ཁྲིད་དང་བྱ་དགའ་ཡོད་པའི་ཁྲིམས་ལུགས་ཤེས་བྱའི་འགྲན་རྩོད།བརྙན་ཐུང་སྟོན་པ།བོད་རྒྱ་སྐད་ཡིག་གི་ཁྲིམས་ལུགས་ཁྱབ་གདལ་གྱི་དཔེ་དེབ་སྤྲོད་པ་སོགས་རྣམ་པ་འདྲ་མིན་ཐོག་ནས་གཞོན་ནུ་ལོ་ཆུང་ཚོར་ཁྲིམས་ལུགས་སློབ་གསོ་བཏང་བ་དང་།དེའི་དམིགས་ཡུལ་ནི་གཞོན་ནུ་ལོ་ཆུང་ཚོས་ཆུང་དུས་ནས་རྩ་ཁྲིམས་སློབ་སྦྱོང་དང་རྩ་ཁྲིམས་ལ་བརྩི་སྲུང་།རྩ་ཁྲིམས་བེད་སྤྱོད།རྩ་ཁྲིམས་སྲུང་སྐྱོང་བཅས་བྱེད་པའི་ཁོར་ཡུག་བཟང་པོ་ཞིག་གཏོད་རྒྱུ་དང་།བོད་ལྗོངས་ཡུན་རིང་བདེ་འཁོད་དང་དུས་བདེ་ཞི་མཐུན་ཡོང་ཆེད་ཁྲིམས་སྐྱོང་གི་ཁོར་ཡུག་བཟང་པོ་ཞིག་གཏོད་རྒྱུའི་ཆེད་དུ་ཡིན་ཞེས་བཤད་པ་རེད།།